РЕПУБЛИКА СРБИЈА

ОПШТИНА ЉУБОВИЈА

ОПШТИНСКА УПРАВА

ГРАЂЕВИНСКА ИНСПЕКЦИЈА

ПЛАН ИНСПЕКЦИЈСКОГ НАДЗОРА

ЗА 2022. ГОДИНУ

**ПРЕДЛОГ**

Љубовија

новембар 2021. године

**ПЛАН РАДА ГРАЂЕВИНСКЕ ИНСПЕКЦИЈЕ ОПШТИНСКЕ УПРАВЕ**

**ОПШТИНЕ ЉУБОВИЈА ЗА 2022. ГОДИНУ**

*УВОД*

План рада грађевинске инспекције у Оштинској управи општине Љубовија за 2022. годину сачинио је грађевински инспектор на основу члана 10. Закона о инспекцијском надзору („Сл. гласник РС“ бр. 36/2015, 44/2018 – др. закон и 95/2018), који ће се према одредбама овог закона спроводити кроз оперативне (полугодишње, тромесечне и месечне), планове инспекцијског надзора.

План садржи основне податке о грађевинској инспекцији, планиране људске ресурсе, општи приказ задатака, циљ и послове грађевинске инспекције у 2022. години, прописе које непосредно у обављању својих послова и задатака примењује грађевинска инспекција, праћење стања из надлежности ове инспекције на територији општине Љубовија, процењени ризик код надзираних субјеката, учесталост вршења инспекцијског надзора, период и време вршења инспекцијског надзора, облике и врсте инспекцијског надзора, прописане мере и активности превентивног деловања.

План предвиђа и вођење евиденције о раду грађевинске инспекције, обуку и стручно усавршавање грађевинског инспектора и непланиране активности грађевинске инспекције.

Планом је предвиђено његово усвајање и објављивање на законом прописани начин.

*ОСНОВНИ ДЕО ПЛАНА*

1. *Основни подаци о грађевинској инспекцији*

Грађевинска инспекција Општинске управе општине Љубовија налази се у саставу Општинске управе општине Љубовија а послове грађевинског инспекцијског надзора на територији општине Љубовија обавља један грађевински инспектор са седиштем у згради Општине Љубовија у Љубовији ул. Војводе Мишића 45, тел 015/561-411

1. *Основни циљ, задаци и послови грађевинске инспекције*

Основни циљ плана инспекцијског надзора је наставак предузимања свих расположивих инспекцијских мера из законске регулативе за смањивање броја незаконито изграђених објеката, подразумевајући спречавање почетка грађења нових и смањење броја постојећих, а потом смањење одступања и неправилности током грађења објеката и извођења радова за које су издати одговарајући акти за грађење односно извођење радова са упоредном применом техничких норматива и норми квалитета садржаних у контролним листама чија примена је обавезна у вршењу инспекцијског надзора уз успостављање сарадње са свим чиниоцима који у том циљу могу или морају помоћи ( полиција, тужилаштво, јавна предузећа и др.). Такође, јако је важно и опремање грађевинског инспектора у складу са прописима за обављање послова инспекцијског надзора, методе и технике за успостављање контроле над применом одредаба Закона о планирању и изградњи (“Сл. гл. РС“ бр. 72/2009 ... 37/2019, 9/2020 и 52/2021). Задаци и послови грађевинске инспекције обављаће се кроз теренске и канцеларијске облике инспекцијског надзора на целој територији општине Љубовија, по врстама инспекцијског надзора: редовног инспекцијског надзора (по овом плану свакодневно у потребном делу радног времена), ванредног ( кроз предузимање хитних мера ради спречавања или отклањања непосредне опасности за животе и здравље људи, објекте који се граде, суседне објекте, саобраћај, околину односно животну средину и по представкама грађана и других лица и у другим ситуацијама сходно члану 6. став 4. Закона о инспекцијском надзору, допунског (по службеној дужности и по захтеву надзираних субјеката) и контролним инспекцијским надзорима (по службеној дужности) ради утврђивања испуњавања наређених односно наложених инспекцијских мера од стране надзираних субјеката у току редовног и ванредног инспекцијског надзора.

За постизање циља овог плана поред поменуте неопходне опреме, неопходно је стручно усавршавање и едукација грађевинског инспектора присуством на семинарима, радионицама и радним састанцима који буду организовани са тим циљем у планираном периоду.

Поред планираних активности које ће се спроводити овим планом спроводиће се и непланиране активности које се на овај начин практично планирају у смислу који подразумева поступање по представкама грађана и других лица, примљених непосредно, путем поште и личним пријемом инспектора на терену.

1. *Прописи које примењује грађевинска инспекција*

Закон о планирању и изградњи,

Закон о инспекцијском надзору,

Закон о општем управном поступку,

Закон о одржавању стамбених зграда,

Кривични Законик ,

Закон о кривичном поступку,

Закон о привредним преступима,

Закон о прекршајима и

Подзаконски прописи и Одлуке скупштине општине Љубовија у надлежности грађевинског инспектора.

1. *Праћење стања у области грађевинског инспекцијског надзора*

Овај посао подразумева прикупљање и анализу података добијених из контролних листа из ове области и другим методама истраживања јавног мнења (анкетирање лица, прикупљање података са зборова грађана у месним заједницама, мишљења са трибина, семинара и других едукативних скупова, састанака са пројектантским и извођачким организацијама у циљу упознавања јавности са прописима из ове области, иницирања њихових измена и допуна и друге послове.

1. *Превентивно деловање грађевинске инспекције*

Превентивно деловање је један од начина остваривања циља инспекцијског надзора. Овај вид деловања биће остварен кроз јавност у раду а нарочито благовременим упознавањем надзираних субјеката са прописима и изменама и допунама прописа из ове области којих су дужни да се придржавају у обављању својих послова и деловања, пружањем стручне и саветодавне подршке надзираним субјектима, саветодавним посетама, јавним трибинама, састанцима са надзираним субјектима и кроз друге видове овог деловања сходно члановима Закона о инспекцијском надзору и предузимањем превентивних мера у складу са истим законом и члану 175. Закона о планиарњу и изградњи.

1. *Процена ризика у надзору грађевинске инспекције*

а) Критичан ризик - у случајевима грађења објеката без грађевинске дозволе

б) Висок ризик - у случајевима грађења објеката без грађевинске дозволе и грађења објеката и извођења радова без решења из члана 145. Закона о планирању и изградњи и рушењу објеката без дозволе за рушење у и случајевима настављања радова након доношења решења о обустави грађења,

в) Средњи ризик – грађење објеката и извођења радова без решења из члана 145. Закона о планирању и изградњи и рушење објеката без дозволе за рушење,

г) Низак ризик – одржавање објеката са већим оштећењима и коришћење објеката без употребне дозволе и

д) Незнатан ризик – одржавање објеката са незнатним оштећењима.

Критеријуми и начин утврђивања ризика садржан је у контролним листама које

користи грађевинска инспекција Општинске управе Општине Љубовија које су објављене на сајту Општине Љубовија [www.ljubovija.rs](http://www.ljubovija.rs)

1. Учесталост вршења грађевинског инспекцијског надзора

Овај сегмент инспекцијског надзора дефинисан је посебни законом, Законом о планирању и изградњи (члан 175.) кроз обавезу грађевинског инспектора да је у вршењу инспекцијског надзора дужан да обавзно изврши два инспекцијска надзора и то приликом добијања обавештења надлежног органа о пријави темеља и по завршетку објекта у конструктивном смислу што не значи да грађевински инспектор неће према расположивом времену моћи да изврши и више од ова два обавезна инспекцијска надзора.

1. *Остали планиарни послови*

Како је Законом о инспекцијском надзору и у складу са овим законом урађеним планом прописано односно предвиђено да се годишњи план рада спроводи кроз оперативне (полугодишње, тромесечне и месечне) планове инспекцијског надзора то се у 2022. години планира доношење ових планова а исто тако и израда потребних извештаја о раду у складу са законом и налозима овлашћених лица у Општинској управи Општине Љубовија .

У оквиру редовног обављања послова ове инспекције неопходно се планира и време за израду извештаја о раду за 2021. Годину.

*ЗАВРШНИ ДЕО ПЛАНА*

План рада грађевинске инспекције за 2022. годину након усвајања на начин прописан Законом o инспекцијском надзору биће објављен на интернет страници-сајту општине Љубовија [www.ljubovija.rs](http://www.ljubovija.rs)

***Обрадио:***

***Грађевински инспектор НАЧЕЛНИК маст. инж.грађ. Радиша Мијаиловић ОПШТИНСКЕ УПРАВЕ***

***Мирослав Ненадовић***